Brottfall í persónuleikamælingum: Áhrif ólíkra svarsniða BFI persónuleikaprófsins á fjölda brottfallsgilda
Tilgangur þessarar rannsóknar er að athuga hvort að fyrirlögn ólíkra svarsniða BFI persónuleikaprófsins á netinu geti haft áhrif á fjölda brottfallsgilda þar sem brottfall hefur verulegar afleiðingar í persónuleikamælingum. Þátttakendur voru 145 talsins á aldrinum 18-70 ára og voru þeir valdir með tilviljunaraðferð úr Þjóðskrá. BFI persónuleikaprófið var tvisvar sinnum sent út í netkönnun, annars vegar sett upp í spurningafylki og hins vegar á upprunalega tölugildasniðinu. Tilgátan var sú að tölugildasnið leiði til hærri tíðni brottfallsgilda en uppsetning í spurningafylki þegar BFI prófið er lagt fyrir á netinu. Tilgátan stóðst ekki þar sem ekki var hægt að sýna fram á mun á fjölda brottfallsgilda eftir svarsniðum. Mynstur brottfallsgilda virtist aftur á móti vera ansi ólíkt eftir því á hvoru svarsniðinu prófið var.
Networked Digital Library of Theses and Dissertations